*Tämä artikkeli kertoo jääkiekkoilijasta. Ruotsalaisesta eurodanceartistista Derek Smithistä, taiteilijanimeltään Bushman kerrotaan omassa artikkelissa.*

**Derek Smith** (s. 13. lokakuuta 1984 Belleville, Ontario, Kanada) on yhdysvaltalais-kanadalainen jääkiekkoilija. Smith pelaa NLA:ssa Zürich Lionsissa. Hän on pelannut aiemmin myös Ottawa Senatorsissa.

Pelaajaura
----------

Smith pelasi vuosien 2000–2004 välillä 123 ottelua OPJHL:ssä pelaavan Wellington Dukesin paidassa. Sieltä hän siirtyi kolmeksi vuodeksi CCHA:ssa pelaavaan Lake Superior State Lakersiin. Varaamattomana vapaana agenttina Smith allekirjoitti sopimuksen NHL-seura Ottawa Senatorsin kanssa vuoden ennen collegen päättymistä. Kautta edeltävän harjoitusleirin jälkeen hänet päätettiin kuitenkin laittaa pelaamaan AHL:ssä farmijoukkue Binghamton Senatorsissa. 29. heinäkuuta 2009 Smith allekirjoitti vuoden mittaisen jatkosopimuksen Senatorsin kanssa.

12. helmikuuta 2010 Alex Picardin kauppaamisen ja Chris Campolin loukkaantumisen jälkeen Smith kutsuttiin pelaamaan Senatorsiin. Hän teki NHL-debyyttinsä 13. helmikuuta ottelussa Detroit Red Wingsiä vastaan, jonka Senators hävisi 4–1. Hän pelasi myös seuraavana päivänä New York Islandersia vastaan. Se oli viimeinen ottelu ennen olympiataukoa. Senators nousi 3–1-tappioasemasta 3–4-voittoon. Hän palasi sen jälkeen takaisin Binghamtoniin.

13. heinäkuuta 2011 Smith allekirjoitti Senatorsin kanssa jälleen vuoden mittaisen kaksisuuntaisen sopimuksen. Hän teki ensimmäisen pisteensä NHL:ssä syöttäessään Nick Folignon tekemän maalin Atlanta Thrashersia vastaan 3. maaliskuuta 2011. Vuonna 2011 Smith voitti Binghamtonissa Calder Cupin, AHL:n mestaruuden. Hän pelasi kaudella 71 ottelua, joissa teki kymmenen maalia ja syötti 44. Hän oli puolustajien pistepörssin neljäs.

Seuraavana kautena Smith siirtyi Calgary Flamesiin vuoden mittaisella kaksisuuntaisella sopimuksella, josta hän sai 700 000 dollaria. 29. marraskuuta Smith teki ensimmäisen NHL-maalinsa Nashville Predatorsin maalissa olleen Pekka Rinteen selän taakse.

8. helmikuuta 2012 Smith teki Flamesin kanssa ensimmäisen yksisuuntaisen sopimuksensa, joka oli kaksivuotinen. Hän sai sopimuksesta 1,55 miljoonaa dollaria.

8. joulukuuta 2013 Smith laitettiin waivers-listalle ja hän joutui pelaamaan AHL:ssä Abbotsford Heatissä.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007-2008 | Binghamton Senators | AHL | 52 | 2 | 11 | 13 | 18 | - | - | - | - | - |
|  | Elmira Jackals | ECHL | 1 | 0 | 1 | 1 | 0 | - | - | - | - | - |
| 2008-2009 | Binghamton Senators | AHL | 75 | 7 | 17 | 24 | 49 | - | - | - | - | - |
| 2009–2010 | Ottawa Senators | NHL | 2 | 0 | 0 | 0 | 0 | - | - | - | - | - |
|  | Binghamton Senators | AHL | 74 | 14 | 37 | 51 | 24 | - | - | - | - | - |
| 2010–2011 | Ottawa Senators | NHL | 9 | 0 | 1 | 1 | 0 | - | - | - | - | - |
|  | Binghamton Senators | AHL | 71 | 10 | 44 | 54 | 21 | 6 | 1 | 1 | 2 | 6 |
| 2011–2012 | Calgary Flames | NHL | 47 | 2 | 9 | 11 | 11 | - | - | - | - | - |
| 2012–2013 | Calgary Flames | NHL | 22 | 0 | 1 | 1 | 10 | - | - | - | - | - |
| 2013–2014 | Calgary Flames | NHL | 14 | 0 | 1 | 1 | 2 | - | - | - | - | - |
|  | Abbotsford Heat | AHL | 32 | 7 | 17 | 24 | 22 | 1 | 0 | 0 | 0 | 0 |
| 2014–2015 | ZSC Lions | NLA | 25 | 3 | 2 | 5 | 4 | 5 | 0 | 1 | 1 | 6 |
| 2015–2016 | Springfield Falcons | AHL | 28 | 2 | 17 | 19 | 10 | - | - | - | - | - |
| 2016–2017 | KHL Medveščak Zagreb | KHL | 44 | 2 | 7 | 9 | 42 | - | - | - | - | - |
| 5 kautta | yhteensä | NHL | 94 | 2 | 12 | 14 | 24 | - | - | - | - | - |
| 6 kautta | yhteensä | AHL | 332 | 42 | 143 | 185 | 144 | 7 | 1 | 1 | 2 | 6 |
| 1 kausi | yhteensä | KHL | 44 | 2 | 7 | 9 | 42 | - | - | - | - | - |

Lähteet
-------

* Derek Smith The Internet Hockey Databasessa (englanniksi)
* Derek Smith Eurohockey-sivustolla (englanniksi)
* Derek Smith *Elite Prospects*. Everysport Media Group AB.  (englanniksi)

### Viitteet

1. ↑  Persistence pays off for Smith *flames.nhl.com*. Viitattu 2.3.2015. (englanniksi)
2. ↑  Senators sign free agent defenceman Derek Smith  12.4.2007. Ottawa Senators. Viitattu 2.3.2015. (englanniksi)[vanhentunut linkki]
3. ↑  Senators sign Derek Smith and Jeremy Yablonski  29.7.2009. National Hockey League. Viitattu 2.3.2015. (englanniksi)
4. ↑  Bulletin: Senators sign defenceman Derek Smith to one-year contract  13.7.2010. Ottawa Senators. Viitattu 2.3.2015. (englanniksi)
5. ↑  FLAMES SIGN D DEREK SMITH TO ONE-YEAR, TWO-WAY CONTRACT *tsn.ca*. Viitattu 2.3.2015. (englanniksi)
6. ↑   *nhl.com*. Viitattu 2.3.2015. (englanniksi)
7. ↑   *flames.nhl.com*. Viitattu 2.3.2015. (englanniksi)
8. ↑  Twitter / AAVickers: #Flames have assigned defenseman Derek Smith to the Abbotsford Heat. He cleared waivers earlier today. *twitter.com*. Viitattu 2.3.2015. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Derek Smith (ice hockey, born 1984)